CELEX: 32004R1249
Language: sl
Date: 2004-07-07 00:00:00
Title: Uredba Komisije (ES) št. 1249/2004 z dne 7. julija 2004 o nekaterih izjemnih ukrepih za podporo trga s področja jajc na Nizozemskem

8.7.2004   
            
            
               SL
            
            
               Uradni list Evropske unije
            
            
               L 237/12
            
         
      UREDBA KOMISIJE (ES) št. 1249/2004
   z dne 7. julija 2004
   o nekaterih izjemnih ukrepih za podporo trga s področja jajc na Nizozemskem
   KOMISIJA EVROPSKIH SKUPNOSTI JE –
   ob upoštevanju Pogodbe o Evropski skupnosti,
   ob upoštevanju Uredbe Sveta (EGS) št. 2771/75, z dne 29. oktobra 1975, o skupni ureditvi trgov s področja jajc (1), še posebej člena 14,
   ob upoštevanju naslednjega:
   
               (1)
            
            
               Ker se je v nekaterih regijah Nizozemske pojavila aviarna influenca, so bile za to državo članico z Odločbo Komisije 2003/153/CE, z dne 3. marca 2003, o zaščitnih ukrepih ob sumu pojava aviarne influence na Nizozemskem, uvedene veterinarske in komercialne omejitve (2). Posledično sta bila začasno prepovedana transport in prodaja valilnih jajc v Nizozemski.
            
         
               (2)
            
            
               Omejitve prostega pretoka valilnih jajc, ki izhajajo iz veterinarskih ukrepov, lahko resno ogrozijo nizozemski trg z valilnimi jajci. Nizozemske oblasti so sprejele ukrepe za podporo trga, ki se uporabljajo v kriznem obdobju, in se omejijo le na valilna jajca. Ti ukrepi predvidevajo možnost uporabe valilnih jajc, pri katerih inkubacija ni več mogoča, za predelavo v jajčne izdelke.
            
         
               (3)
            
            
               Ti ukrepi imajo pozitiven učinek na trg z valilnimi jajci in jajci na splošno. Tako se upraviči izjemne ukrepe za podpiranje trga v smislu člena 14 Uredbe (EGS) št. 2771/75, in odobri pomoč, ki nadomesti del ekonomske izgube, ki jo povzroči uporaba valilnih jajc za predelavo v jajčne izdelke.
            
         
               (4)
            
            
               Predvideni ukrepi v tej uredbi so v skladu z mnenjem upravljalnega odbora za perutninsko meso in jajca –
            
         SPREJELA NASLEDNJO UREDBO:
   Člen 1
   1.   Predelava valilnih jajc z oznako KN 0407 00 19, izvedena med 1. marcem in 31. majem 2003, ki jo po uporabi Odločbe 2003/153/ES določijo nizozemske oblasti, je označena kot izredni ukrep za podporo trga v skladu s členom 14 Uredbe (EGS) št. 2771/75.
   2.   Zaradi ukrepov, omenjenih v členu 1, je dodeljeno nadomestilo v višini 0,081 evra na valilno jajce, za skupno število 37 040 000 kosov.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 7. julija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 282, 1.11.1975, str. 49. Uredba, nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 59, 4.3.2003, str. 32.